
PARLAMENTUL ROMÂNIEI

  Comisia pentru agricultură, silvicultură, industrie alimentară şi servicii  specifice
                                                                        Bucureşti,  06.10 .2004

                                                                        Nr.24/389

RAPORT

asupra proiectului de Lege pentru aprobarea Ordonanţei de urgenţă a Guvernului nr.61/2004 privind acordarea în anul agricol 2004-2005 a unui sprijin direct al statului de 2,5 milioane lei pe hectar producătorilor agricoli pentru suprafeţe de teren arabil de până la 5 hectar inclusiv


Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.61/2004 privind acordarea în anul agricol 2004-2005 a unui sprijin direct al statului de 2,5 milioane lei pe hectar producătorilor agricoli pentru suprafeţe de teren arabil de până la 5 hectar inclusiv, transmis cu adresa nr.P.L. – X 579 din 29 septembrie 2004 şi înregistrat sub nr.24/381/30.09.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru buget finanţe şi bănci şi  avizul Comisiei juridice, de disciplină şi imunităţi.   

 Proiectul de ordonanţă de urgenţă are ca obiect de reglementare  acordarea în anul agricol 2004-2005, a unui sprijin direct al statului de 2,5 milioane lei/ha producătorilor agricoli pentru suprafeţe de teren arabil de până la 5 ha inclusiv.      

Proiectul de Lege pentru aprobarea Ordonanţei de urgenţă a Guvernului nr.61/2004 privind acordarea în anul agricol 2004-2005 a unui sprijin direct al statului de 2,5 milioane lei pe hectar producătorilor agricoli pentru suprafeţe de teren arabil de până la 5 hectar inclusiv face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor doamna Elena Tatomir – director general în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 30 de deputaţi, membri ai comisiei.

Raportul Comisiei a fost adoptat, în unanimitate, în şedinţa din  05.10.2004.

Proiectul de lege a fost adoptat de Senat în şedinţa din 23 septembrie 2004.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare,  este  de competenţa decizională  a Camerei Deputaţilor.

I. Amendamente admise
În urma dezbaterii în comisie, proiectul de lege se aprobă cu următoarele amendamente: 

Nr. crt.
Text iniţial


Text propus de Comisie 

(autorul amendamentului)

1. 
Articol unic. – Se aprobă Ordonanţa de urgenţă a Guvernului nr.61 din 26 august 2004 privind acordarea în anul agricol 2004 – 2005 a unui sprijin direct al statului de 2,5 milioane lei/ha producătorilor agricoli pentru suprafeţe de teren arabil de până la 5 ha inclusiv, publicată în Monitorul Oficial al României, Partea I, nr.816 din 3 septembrie 2004, cu următoarele modificări: 
Articol unic. – Se aprobă Ordonanţa de urgenţă a Guvernului nr.61 din 26 august 2004 privind acordarea în anul agricol 2004 – 2005 a unui sprijin direct al statului de 2,5 milioane lei/ha producătorilor agricoli pentru suprafeţe de teren arabil de până la 5 ha inclusiv, publicată în Monitorul Oficial al României, Partea I, nr.816 din 3 septembrie 2004, cu următoarea modificare: 
Ca urmare a modificări.
Camera Deputaţilor

2. 
Text Senat 

2. Alineatul (2) al articolului 2 va avea următorul cuprins:

“(2) Cererile solicitanţilor sprijinului, însoţite de acte ce fac dovada dreptului de proprietate asupra terenului arabil în suprafaţă de până la 5 ha inclusiv sau în baza înscrisurilor asupra terenului din registrul agricol, se depun, până la data de 15 decembrie, la primăriile comunelor, oraşelor, municipiilor şi sectoarelor municipiului Bucureşti pe a căror rază teritorială se află amplasat terenul, se verifică de către reprezentantul centrului agricol sau al centrului comunitar pentru cadastru şi agricultură şi se vizează de către primar.”
2. Alineatul (2) al articolului 2 va avea următorul cuprins:

“(2) Cererile solicitanţilor sprijinului, însoţite de acte ce fac dovada dreptului de proprietate asupra terenului arabil în suprafaţă de până la 5 ha inclusiv sau în baza înscrisurilor asupra terenului din registrul agricol, se depun, până la data de 15 decembrie 2004, la primăriile comunelor, oraşelor, municipiilor şi sectoarelor municipiului Bucureşti pe a căror rază teritorială se află amplasat terenul, se verifică de către reprezentantul centrului agricol sau al centrului comunitar pentru cadastru şi agricultură şi se vizează de către primar.”

Deputat PSD: Mihai Nicolescu 
Pentru corectitudinea redactării.
Camera Deputaţilor 

